Qui és Elisabeth Rodergas?
Elisabeth Rodergas i Cols (Súria, 23 de desembre de 1981), coneguda artísticament com a Beth, és una cantant i actriu catalana coneguda per la seva faceta musical (amb discs en castellà, anglès i català), i la seva participació i col·laboració en diferents programes i sèries de televisió.
La Beth es va fer popular a partir de la seva participació en la segona edició del concurs Operación Triunfo, quedant tercera, i sent l'escollida pel públic per representar Televisió Espanyola al Festival d'Eurovisió de Riga (Letònia) el 2003 amb Dime, amb la qual va obtenir la vuitena posició.
Havia viscut al Regne Unit, estudiat Teatre Musical a Barcelona i participat a diverses missions humanitàries a Àfrica.
Va treure a la venda el seu primer disc l'any 2003 en castellà i titulat Otra Realidad, sent número 1 a Espanya i un dels discs més venuts a l'any.
Ha participat i col·laborat amb altres grups i projectes. Com per exemple en el disc Unharmed de momo, dirigit per Toni Castells.
Del 2013 al 2019 ha col·laborat amb la Simfònica de Cobla i Corda de Catalunya en els projectes discogràfics "Llegendes del Musical", "Llegendes del Pop&Rock", "The Very Best", "Tossudament Llach" (Premi Enderrock 2017 al Millor Disc de Clàssica per votació popular) i "Clàssics Enderrock", així com en els concerts d'aquests projectes a l'Auditori de Girona i arreu de Catalunya.
Al 2021 va publicar el disc Origen després de 7 anys de silenci discogràfic sota el segell U98 Music.
Beth ha treballat als programes Jo vull ser, Temps de Neu o El Club de TV3 i escrit la cançó "On és l'amor?" per a la sèrie de TV3, Mar de fons, on hi ha aparegut en un capítol, també és l'autora i interpret juntament amb Ayala, del "La mascota de Darwin" sintonia de la sèrie de TV3 ZOO.
El 2009 i 2010 va presentar el programa Buscant la Trinca.
La Beth va debutar com a actriu de teatre el novembre de 2006 amb la comèdia Pels Pèls, al Teatre Borràs de Barcelona. Continua la seva carrera d'actriu en l'obra Tirant lo Blanc de Calixto Bieito, obra representada internacionalment.
Després del seu pas pel festival d'Eurovisió el 2003 amb la cançó "Dime", algunes declaracions posteriors van crear la controvèrsia sobre una Beth que promou la independència de Catalunya, segons les seves paraules: "No estava d'acord ni amb la cançó que representava ni amb el país". Afirmant que ella no representava Espanya, si no a una cadena de televisió (TVE), recents declaracions l'any 2009 van ser: "Jo em sento molt catalana. Tothom ho sap és el que et puc dir".
Aquestes crítiques van augmentar més tard quan va decidir que el seu últim disc "Segueix-me el fil" només es posés a la venda a Catalunya, Comunitat Valenciana i Illes Balears.
Tot això s'accentua per la publicació d'una foto en la qual es pot observar a la cantant Beth exercint de presentadora en l'acte de presentació del partit independentista català 'Sobirania i Progrés'.
CD 01
CD 02
2007 All these things

Una cantant i actriu catalana.